ဟဲဘိဇုခခိုဖွန်း

ဟဲဘိဇုခခိုဖွန်း (蛇塚古墳) သည် ဂျပန်နိုင်ငံ၊ ခန်းဆိုင်းဒေသ၊ ကျိုတိုမြို့၊ အုခယောရပ်ကွက်အနီး အိုမိုခဂဲချောတွင်ရှိသည့် ခိုဖွန်းတစ်ခု ဖြစ်သည်။ သော့ခလောက်၏ အပေါက်ပုံသဏ္ဌာန်ရှိသည့် ခိုဖွန်းအမျိုးအစား ဖြစ်သည်။ ၁၉၇၇ ခုနှစ်တွင် ဂျပန်နိုင်ငံ၏ သမိုင်းဝင်နေရာအဖြစ် သတ်မှတ်ခဲ့သည်။ ၆ ရာစုအကုန်နှင့် ၇ ရာစုအစကာလ ဆဂနို - အုဇုမဆဒေသရှိ အခြားသောခိုဖွန်းများကဲ့သို့ပင် ဤခိုဖွန်းသည်လည်း ဟတတိုက်ပွဲနှင့် ဆက်စပ်မှုရှိသည်ဟု ယုံကြည်ရသည်။ အကြောင်းအရာ ဟဲဘိဇုခခိုဖွန်းသည် ဇန်းပိုးခိုးအန်းခိုဖွန်း (前方後円墳) အမျိုးအစား ဖြစ်သည်။ အစွန်းတစ်ဖက်သည် ထောင့်မှန်စတုဂံပုံစံရှိပြီး အခြားတစ်ဖက်သည် စက်ဝိုင်းပုံစံရှိသည့်အတွက် အပေါ်စီးမှကြည့်ပါက သော့ခလောက်၏အပေါက်ပုံစံ မြင်ရသည်။ တည်နေရာမှာ ယမရှိရိုလွင်ပြင်၏ ဆဂနို - အုဇုမဆဒေသတွင် ရှိသည်။ ထိုဒေသရှိ ခိုဖွန်းများသည် ၆ ရာစုကာလခိုဖွန်းများ ဖြစ်ကြသည်။ ၎င်းခိုဖွန်းများသည့် အရွယ်အစားကြီးမားသည့် ခိုဖွန်းလေးခု ပါဝင်နေသည်။ ၎င်းတို့မှာ ဟဲဘိဇုခခိုဖွန်း၊ အမဆွတ်ခခိုဖွန်း၊ တရုယမခိုဖွန်း နှင့် ရှိမိဇုယမခိုဖွန်းတို့ ဖြစ်ကြသည်။ ဟဲဘိဇုခခိုဖွန်းသည် ကျိုတိုစီရင်စုတွင် တည်ရှိသည့် ခိုဖွန်းခေတ်ကာလနှောင်းပိုင်းတွင် တည်ဆောက်ခဲ့သည့် အကြီးဆုံးခိုဖွန်း ဖြစ်သည်။ ဟဲဘိဇုခခိုဖွန်းသို့ ခတဘိရနိုဆွတ်ဂျိဘူတာမှ ၇ မိနစ်ခန့်လမ်းလျှောက်ကာ သွားရောက်နိုင်သည်။ ရုပ်ပုံများ ပြင်ပလင့်များ Wikimedia Commons ရှိ Hebizuka Kofun နှင့်ပတ်သက်သော မီဒီယာများ Kyoto City home page(in ဂျပန်) Kyoto Tourism home page(in ဂျပန်) ကိုးကား